„ Þessi áætlun er afrakstur vinnu sem ég setti af stað sl. haust og var unnið að útfærslu hennar í samráði við forstöðumenn þeirra stofnana sem að því koma . Þetta mun vera í fyrsta skipti sem slík áætlun er unnin og fjármögnuð með þessum hætti og ég bind vonir við að afrakstur hennar verði til þess að efla þjónustu hins opinbera á landsbyggðinni og um leið styrkja atvinnulífið á landsbyggðinni til hagsbóta fyrir samfélagið allt , “ sagði Kristján Þór Júlíusson sjávarútvegs - og landbúnaðarráðherra í dag þegar hann kynnti áætlun sem miðar að því að fjölga starfsmönnum stofnana á hans málefnasviði á landsbyggðinni . Skv. áætluninni mun störfum fjölga um samtals 36 á Austurlandi , Norðurlandi og Vestfjörðum hjá Fiskistofu , Hafrannsóknastofnun og Matvælastofnun . Bæði Hafrannsóknastofnun og Matvælastofnun munu á næstu þremur árum ráða í nýjar stöður tengdar fiskeldi annað hvort á Austurlandi eða á Vestfjörðum . Áætlunin var unnin í samráði við forstöðumenn þeirra stofnanna sem átakið nær til og undirritað af sömu aðilum . Í áætluninni eru bæði sameiginlegar áherslur og tölusett markmið en sérstakur stýrihópur ráðuneytisins og forstöðumanna stofnana hefur verið falið að tryggja framkvæmd hennar og verður árangur hennar metinn árlega . Atvinnuvega - og nýsköpunarráðuneytið mun ráðstafa 50 milljónum króna af verkefnafé ráðuneytisins til þessa verkefnis á árinu 2020 . Þær aðgerðir sem stofnanirnar munu vinna með ráðuneytinu eru eftirfarandi : Stofnanir ráðuneytisins og MATÍS ohf. munu leitast við að ná fram hagræði í rekstri með að starfsstöðvar verði í sama húsnæði . Stofnanir ráðuneytisins og MATÍS ohf. munu bjóða starfsmönnum upp á aukinn sveigjanleika varðandi starfsstöðvar . Matvælastofnun mun koma á fót sérstakri starfseiningu um fiskeldi innan stofnunarinnar . Það gerist einkum með starfsmannaveltu og nýju störfum . Stofnanir ráðuneytisins styðja við markmið ráðherra um fjölgun starfa á landsbyggðinni og munu leggja sig fram um að þau náist . Ráðuneytið mun horfa til þess við forgangsröðun fjármuna og mótun áherslna í fjárveitingarbréfum að stutt sé við aðgerðir samkvæmt áætlun þessari . Í töflu hér á eftir eru sett fram töluleg markmið um fjölda starfa stofnana ráðuneytisins á Vestfjörðum , Norðurlandi og Austurlandi . Horft verði til þess að fjölgun starfa þar verði ekki á kostnað annarra landshluta utan höfuðborgarsvæðisins . Töluleg markmið um störf Hafrannsóknastofnunar , Matvælastofnunar og Fiskistofu á Austurlandi , Norðurlandi og Vestfjörðum 2019 - 2025 : Svæði Norðurland Vestfirðir Sjá nánar í frétt á vef ráðuneytisins hér .